આપણા અસ્તિત્વની પાછળ માતા-પિતાના કેટ કેટલા ભોગ હોય છે તેની ખબર પડતી નથી. માતા-પિતાના ઉપકારોનું ઋણ અદા કરી શકીએ તેમ નથી. વૃદ્ધાવસ્થામાં માતા-પિતાની શશ્રૃષ્ણ જીવન પર્યત કરવી.માતા-પિતાને માન આપવું. તેમની સગવડો સાચવવી, તેમના સ્વભાવ સહન કરવા માતા-પિતા પોતાના બાળકોના ઉત્કર્ષ માટે પોતાની બધી ઇચ્છાઓને તીલાંજલી આપે છે. ઇચ્છાઓને ટૂંપો દે છે. માતા-પિતાને લાગણીથી સાંભળવા. ધીરજ રાખી તેઓની સેવા કરવીએ સંતાનોની ફરજ છે. આજે માતા-પિતાને સંતોષ આપે, માતા-પિતાની લાગણીને ઠેસ ન પહોંચાડે તેવા સંતાનો મળવાં દુર્લભ છે. જેવું કરશું તેવું જ પામીશું તેનો સંતાનોએ ખયાલ રાખવો જોઇએ. ઉપરોક્ત શબ્દો નવસારી સ્વામિનારાયણ મંદિરે પારિવારિક શાંતિનો રાજમાર્ગ પારાયણના તૃતીય દિને પૂ.નારાયણમુનિ સ્વામીએ ઉચ્ચાર્યા હતાં.